ФИЛОЛОШКО-УМЕТНИЧКИ ФАКУЛТЕТ

УНИВЕРЗИТЕТА У КРАГУЈЕВЦУ

ОБЈАВЉУЈЕ

***ПОЗИВ ЗА УЧЕШЋЕ***

на **X НАУЧНОМ СКУПУ МЛАДИХ ФИЛОЛОГА**

**(ПОСТДИПЛОМАЦА И ДОКТОРАНАДА) СРБИЈЕ**

**САВРЕМЕНА ПРОУЧАВАЊА ЈЕЗИКА И КЊИЖЕВНОСТИ**

Скуп ће бити одржан **31. марта 2018. године** на Филолошко-уметничком факултету, у две секције (језичка и књижевна).

Заинтересовани учесници (постдипломци и докторанди) треба да попуне електронску пријаву са насловом реферата и образложењем преко електронског пријавног формулара [на интернет страници скупа](http://www.filum.kg.ac.rs/index.php?option=com_content&view=article&id=259&Itemid=138).

 Будући да је у питању скуп отвореног типа, селекција приспелих пријава вршиће се на основу образложења реферата (до 1000 карактера). Заинтересовани учесници ће бити обавештени о прихватању теме најкасније до **1. марта 2018. године.**

Реферати који задовоље критеријуме стручне редакције биће објављени у зборнику радова (излазак се очекује почетком 2019. године).

Котизација за учешће на скупу износи 5000 динара (2000 динара за студенте докторских и мастер студија Филолошко-уметничког факултета). Скен / фотографију уплатнице неопходно је приложити у пријавном обрасцу, прама инструкцијама за плаћање датим на [сајту Факултета](http://www.filum.kg.ac.rs/index.php?option=com_content&view=article&id=259&Itemid=138). Котизацијски пакет обухвата ручак, зборник са прошлогодишњег скупа и промотивни материјал.

Трошкове путовања и боравка у Крагујевцу сносе учесници скупа. Организатор обезбеђује заједнички ручак за учеснике.

Председник Организационог одбора

Декан Радомир Томић, редовни професор